
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1965 

11 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής 
Ενέργειας (ΦΕΚ Β' 103/31.01.2012), του Εγχειριδί¬ 
ου Εκκαθάρισης αυτού (ΦΕΚ Β' 53/16.01.2013) και 
της Μεθοδολογίας Υπολογισμού Απαιτούμενου 
Εσόδου του Διαχειριστή του Ελληνικού Συστή¬ 
ματος Μεταφοράς Ηλεκτρικής Ενέργειας (ΦΕΚ 


Β' 1778/30.06.2014). 1 

Σύσταση και συγκρότηση του Υπηρεσιακού Συμβου¬ 
λίου των υπαλλήλων της Περιφέρειας Ανατολικής 

Μακεδονίας και Θράκης. 2 

Σύσταση και συγκρότηση του Συμβουλίου Επιλογής 
Προϊσταμένων της Περιφέρειας Ανατολικής Μα¬ 
κεδονίας και Θράκης. 3 

Παροχή εξουσιοδότησης υπογραφής «με εντολή 
Αντιπεριφερειάρχη» στον'Επαρχο Ικαρίας. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 22837/24-07- 
2015 απόφαση του Υπ. Εσωτερικών και Διοικητι¬ 
κής Ανασυγκρότησης που δημοσιεύθηκε στο ΦΕΚ 

1691/τ. Β714-08-2015. 5 

Διόρθωση σφάλματος στην υπ’ αριθμ. ΔΙΠΑΑΔ/ 
Φ.Κ/14/10343/4-6-2015 απόφαση του Αναπληρω¬ 
τή Υπουργού Εσωτερικών και Διοικητικής Ανασυ¬ 
γκρότησης με θέμα: «Κατανομή προσωπικού σε 
εκτέλεση αμετάκλητων δικαστικών αποφάσεων 
έτους 2015» που δημοσιεύθηκε στο ΦΕΚ 12107Β/ 


23-6-2015. 6 

Διόρθωση σφάλματος στην υπ' αριθμ. Φ.10035/ 
οικ.30473/8554/28-7-2015 απόφαση του Υπουρ¬ 
γού Εργασίας Κοινωνικής Ασφάλισης και Κοινω¬ 
νικής Αλληλεγγύης, που δημοσιεύθηκε στο ΦΕΚ 

1751/19-8-2015, τ. Β'. 7 

Διόρθωση σφάλματος της κοινής απόφασης Επιτρο¬ 
πής Κεφαλαιαγοράς και Τράπεζας της Ελλάδος 
που δημοσιεύθηκε στο ΦΕΚ Β/1781/19.8.2015. 8 


ΑΠΟΦΑΣΕΙ Σ 

Αριθμ. απόφ. 253/2015 (1) 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέρ¬ 
γειας (ΦΕΚ Β' 103/31.01.2012), του Εγχειριδίου Εκκα¬ 
θάρισης αυτού (ΦΕΚ Β' 53/16.01.2013) και της Μεθο¬ 
δολογίας Υπολογισμού Απαιτούμενου Εσόδου του 
Διαχειριστή του Ελληνικού Συστήματος Μεταφοράς 
Ηλεκτρικής Ενέργειας (ΦΕΚ Β' 1778/30.06.2014). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Τακτική συνεδρίαση της 10ης Ιουλίου 2015) 

Λαμβάνοντας υπόψη: 

1. Τις διατάξεις του Ν. 4001/2011 (ΦΕΚ Α' 179/22.08.2011), 
όπως ισχύουν, και ιδίως τις διατάξεις των άρθρων 94, 
96 και 140. 

2. Τις διατάξεις του άρθρου 16 του Καν. 714/2009 του 
Ευρωπαϊκού Κοινοβουλίου και το Παράρτημα με τις Κα¬ 
τευθυντήριες Γραμμές για τη Διαχείριση της Συμφόρησης 
των Διασυνδέσεων (ΘοπροεΙίοη ΜαπαθοπιοπΙ ΟυίάθΙΙηβδ). 

3. Τις διατάξεις του Κώδικα Διαχείρισης του Ελλη¬ 
νικού Συστήματος Μεταφοράς Ηλεκτρικής Ενέργειας 
(απόφαση ΡΑΕ 57/2012, ΦΕΚ Β' 103/31.01.2012, «Εγκριση 
του Κώδικα Διαχείρισης του Ελληνικού Συστήματος Με¬ 
ταφοράς Ηλεκτρικής Ενέργειας»), εφεξής ΚΔΕΣΜΗΕ, 
όπως τροποποιήθηκε και ισχύει, και ιδίως τις διατάξεις 
των άρθρων 168,171, 275 και 293. 

4. Την απόφαση ΡΑΕ 1047/2012 (ΦΕΚ Β' 53/16.01.2013) 
«Εγκριση του Εγχειριδίου του Κώδικα Διαχείρισης Συ¬ 
στήματος». 

5. Την Απόφαση ΡΑΕ 340/2014 (ΦΕΚ Β' 1778/30.06.2014) 
«Μεθοδολογία υπολογισμού Απαιτούμενου Εσόδου του 
Διαχειριστή του Ελληνικού Συστήματος Μεταφοράς 
Ηλεκτρικής Ενέργειας». 

6. Το υπ’ αριθμ. ΔΣΗΕ/20359/19.02.2015 έγγραφο της 
ΑΔΜΗΕ Α.Ε. (αριθμ. ΡΑΕ 1-193059/24.02.2015) με θέμα 
«Τροποποίηση του Εγχειριδίου Εκκαθάρισης της Αγοράς 
σχετικά με την ανάκτηση του κόστους για υπηρεσίες 
του ΘΑ3Θ». 

7. Τις υπ’ αριθμ. ΡΑΕ 1-196197/08.06.2015, 1-196198/ 
08.06.2015, 1-196200/08.06.2015 ηλεκτρονικές επιστολές 
αναφορικά με τη διεθνή πρακτική για το χειρισμό των 
δαπανών για παροχή υπηρεσιών από Γραφεία Δημο¬ 
πρασιών. 

8. Τη δημόσια διαβούλευση που διενήργησε η ΡΑΕ από 
4 έως 18 Μαΐου 2015 επί πρότασης της για την τροπο¬ 
ποίηση του Εγχειριδίου Εκκαθάρισης του ΚΔΕΣΜΗΕ και 
της Μεθοδολογίας Υπολογισμού Απαιτούμενου Εσόδου 
του Διαχειριστή του ΕΣΜΗΕ με αντικείμενο «Δημόσια 
Διαβούλευση της ΡΑΕ σχετικά με την ανάκτηση του 
κόστους της ΑΔΜΗΕ Α.Ε. για τις υπηρεσίες των Γρα¬ 
φείων Δημοπρασιών». 

9. Την υπ’ αριθμ. Δ5-ΗΛ/Β/οικ/8371/09.05.2005 υπουργική 
απόφαση «Κώδικας Διαχείρισης Συστήματος και Συναλ¬ 
λαγών Ηλεκτρικής Ενέργειας,» (ΦΕΚ Β' 655/17.05.2005). 

10. Την απόφαση ΡΑΕ 1285/2011 (ΦΕΚ Β' 2547/07.11.2011) 
«Τροποποίηση των διατάξεων του Κώδικα Διαχείρισης 
Συστήματος και Συναλλαγών Ηλεκτρικής Ενέργειας 
(ΦΕΚ Β' 655/17.05.2005) και του Εγχειριδίου Διαχείρισης 
Μετρήσεων και Περιοδικής Εκκαθάρισης Προμηθευτών 
Δικτύου (ΦΕΚ Β' 82/27.01.2006). 

11. Την απόφαση ΡΑΕ 56/2012 (ΦΕΚ Β' 104/31.01.2012) 
«Εγκριση του Κώδικα Συναλλαγών Ηλεκτρικής Ενέρ¬ 
γειας». 

12. Την απόφαση ΡΑΕ 461/2013 (ΦΕΚ Β' 2593/2013) 
«Τροποποίηση του Κώδικα Συναλλαγών Ηλεκτρικής 
Ενέργειας και του Εγχειριδίου του Κώδικα Συναλλαγών 
Ηλεκτρικής Ενέργειας». 

13. Το υπ’ αριθμ. ΔΣΗΕ/20664/30.04.2014 έγγραφο της 
ΑΔΜΗΕ Α.Ε. (αριθμ. ΡΑΕ 1-183569/02.05.2014) με θέμα 
«Αποτελέσματα Δημόσιας Διαβούλευσης για τη μεθο¬ 
δολογία επιμερισμού ελλείμματος συναλλαγών». 

14. Τη δημόσια διαβούλευση που διενήργησε η ΡΑΕ 
από 17 Σεπτεμβρίου έως 20 Οκτωβρίου 2014 για την 
Τροποποίηση του ΚΔΕΣΜΗΕ και του Εγχειριδίου Εκκα¬ 
θάρισης Αγοράς. 

15. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, σκέφθηκε ως εξής: 

I. Αρμοδιότητες ΑΔΜΗΕ Α.Ε. και ΡΑΕ 

Επειδή, κατά το άρθρο 94 παρ. 2 (ιδ) Ν. 4001/2011 
(σχετικό 1) μεταξύ των καθηκόντων που ανατίθενται 
στον Διαχειριστή περιλαμβάνεται η υποχρέωση του 
να «τηρεί τους αναγκαίους διαχειριστικούς λογιστικούς 
λογαριασμούς για την είσπραξη των εσόδων από τη 
διαχείριση συμφόρησης των διασυνδέσεων, ή άλλων 
χρεώσεων που προκύπτουν από τη λειτουργία και τη 
διαχείριση του ΕΣΜΗΕ, σύμφωνα με τις διατάξεις του 
παρόντος νόμου.». 

Επειδή, σύμφωνα με την παράγραφο 1 του άρθρου 96 
του Ν. 4001/2011: 

«Η διαχείριση του ΕΣΜΗΕ διενεργείται σύμφωνα με 
τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (Κώ¬ 
δικας Διαχείρισης ΕΣΜΗΕ), ο οποίος καταρτίζεται και 
υποβάλλεται στη ΡΑΕ από τον Διαχειριστή του ΕΣΜΗΕ. 
Η ΡΑΕ, κατόπιν δημόσιας διαβούλευσης και αφού προ- 
βεί σε τυχόν τροποποιήσεις και προσθήκες, εκδίδει με 
απόφαση της το τελικό κείμενο του Κώδικα Διαχείρισης 
του Συστήματος, το οποίο δημοσιεύεται στην Εφημε¬ 
ρίδα της Κυβερνήσεως. Ο Κώδικας (Διαχείρισης του 
Συστήματος) τροποποιείται είτε με πρωτοβουλία της 
ΡΑΕ είτε κατόπιν αιτήματος του Διαχειριστή ή τρίτων 
προσώπων που έχουν έννομο συμφέρον, κατ’ εφαρμογή 
της διαδικασίας του προηγούμενου εδαφίου». 

Επειδή, κατά το άρθρο 96 του Ν. 4001/2011 και συγκε¬ 
κριμένα την παράγραφο 4: 


«Με απόφαση της ΡΑΕ εκδίδονται εγχειρίδια για τις 
λεπτομέρειες εφαρμογής του Κώδικα Διαχείρισης του Συ¬ 
στήματος, σύμφωνα με τη διαδικασία της παραγράφου 1.» 

Επειδή, κατά το άρθρο 140 του ν. 4001/2011 και συγκε¬ 
κριμένα την παράγραφο 2: 

«Η ΡΑΕ αποφασίζει, έξι (6) μήνες πριν την Έναρξη 
ισχύος τους, μετά από γνώμη των αρμόδιων διαχειρι¬ 
στών του ΕΣΜΗΕ και του ΕΔΔΗΕ, σύμφωνα με διαφανή 
κριτήρια, τη μεθοδολογία για τον υπολογισμό των τιμο¬ 
λογίων σύνδεσης και χρήσης των εθνικών δικτύων και 
ιδίως των τιμολογίων πρόσβασης στο ΕΣΜΗΕ και στο 
ΕΔΔΗΕ και στα Κλειστά Δίκτυα Διανομής, στα οποία 
περιλαμβάνονται οι χρεώσεις σύνδεσης και χρήσης σε 
αυτά. Η μεθοδολογία τιμολόγησης καταρτίζεται με τρό¬ 
πο που επιτρέπει την πραγματοποίηση των αναγκαίων 
επενδύσεων στο ΕΣΜΗΕ και στο ΕΔΔΗΕ, ώστε να δια¬ 
σφαλίζεται με αποδοτικό τρόπο η παροχή υπηρεσιών 
μεταφοράς και διανομής ηλεκτρικής ενέργειας.» 

II. Σχετικά με την ανάκτηση του κόστους της ΑΔΜΗΕ 
Α.Ε. για τις υπηρεσίες των Γραφείων Δημοπρασιών 

Επειδή, κατά τις διατάξεις του ΚΔΕΣΜΗΕ (σχετικό 
3), και ειδικότερα κατά το Άρθρο 168 παράγραφος 1, 
ορίζεται Λογαριασμός Προσαυξήσεων Λ-ΙΔ ο οποίος πε¬ 
ριλαμβάνει, μεταξύ άλλων δευτεροβάθμιων λογιστικών 
λογαριασμών και το λογαριασμό «ΛΠ-3: Προσαυξήσεις 
για το Λογαριασμό για την παροχή Επικουρικών και 
Λοιπών Υπηρεσιών», ο οποίος εξειδικεύεται περαιτέρω 
στο Αρθρο 171 του ΚΔΕΣΜΗΕ, ως εξής: 

«1. Οι χρεώσεις των Συμμετεχόντων στο πλαίσιο των 
Προσαυξήσεων για το Λογαριασμό Επικουρικών και 
Λοιπών Υπηρεσιών αντισταθμίζουν τις πληρωμές που 
καταβάλλονται σύμφωνα με το Τμήμα IV και το Άρθρο 
159 παράγραφοι 2 και 3 του παρόντος Κώδικα. Ανάλο¬ 
γα με την περίπτωση, αφαιρούνται ή προστίθενται οι 
πιστώσεις και οι χρεώσεις οι οποίες προκύπτουν από 
την Εκκαθάριση των Αποκλίσεων και οι οποίες αντι¬ 
στοιχούν στις παραπάνω πληρωμές. Στον Λογαριασμό 
αυτό περιλαμβάνεται το καθαρό τίμημα (δαπάνες μείον 
εισπράξεις) που καταβάλλεται από τον Διαχειριστή του 
Συστήματος προς Διαχειριστές γειτονικών Συστημάτων 

- με εξαίρεση τις εισπράξεις που προκύπτουν από τις 
Αποκλίσεις Εκτάκτων Εισαγωγών Περίσσειας Ενέργειας 

- ή στο πλαίσιο του Μηχανισμού Αντιστάθμισης μεταξύ 
Διαχειριστών Συστημάτων Μεταφοράς, με την επιφύ¬ 
λαξη των προβλέψεων του άρθρου 178 παράγραφος 9 
του παρόντος Κώδικα. 

2. Η συνολική αυτή πληρωμή υπολογίζεται σύμφωνα 
με τις διατάξεις του παρόντος Κώδικα και τις σχετικές 
συμβάσεις. Ως προς το σκέλος των πληρωμών παγίου 
χαρακτήρα το ποσό που αντιστοιχεί στο σύνολο του 
ημερολογιακού έτους επιμερίζεται για κάθε Περίοδο 
Κατανομής ί σύμφωνα με το Εγχειρίδιο του Κώδικα 
Διαχείρισης Συστήματος. Σε αυτό προστίθενται τα ποσά 
των πληρωμών τα οποία υπολογίζονται για κάθε Περίο¬ 
δο Κατανομής σύμφωνα με τις διατάξεις του παρόντος 
Κώδικα και τις σχετικές συμβάσεις. Το προκύπτον ποσό 
πληρωμής για κάθε Περίοδο Κατανομής συμβολίζεται 
ως ΑΝ5ΩΟ, και μετράται σε Ευρώ.» 

Επειδή, οι συνιστώσες του Λογαριασμού Προσαυξή¬ 
σεων Επικουρικών Υπηρεσιών ΛΠ-3 περιγράφονται ανα¬ 
λυτικότερα στο Εγχειρίδιο Εκκαθάρισης Αγοράς του 
ΚΔΕΣΜΗΕ (σχετικό 4), και συγκεκριμένα στο κεφάλαιο 
5.4 αυτού. Ειδικότερα στην παράγραφο 5.4.1 αναφέρεταί: 

«Ο Λογαριασμός Προσαυξήσεων Επικουρικών και Λοι¬ 
πών Υπηρεσιών ΛΠ-3 χρησιμοποιείται για την ανάκτηση 
του κόστους του Λογαριασμού Επικουρικών Υπηρεσιών 
Λ-Δ. 

Το κόστος που θα χρεοπιστωθεί στον ΛΠ-3 περιλαμ¬ 
βάνει τα ακόλουθα: [...] 

4. Χρεοπιστώσεις για το καθαρό τίμημα που κατα¬ 
βάλλεται από την ΑΔΜΗΕ Α.Ε. προς Διαχειριστές γει¬ 
τονικών συστημάτων ή στο πλαίσιο του Συστήματος 
Διασυνοριακού Εμπορίου της Ευρωπαϊκής Ένωσης και 
της Νοτιοανατολικής Ευρώπης (Διασυνοριακό Εμπόριο), 
ΟΒΤΙ. Περιλαμβάνει τα εξής: 

• Διασυνοριακό Εμπόριο μεταξύ των κρατών μελών 
του ΙΤΟ 

• Διασυνοριακό Εμπόριο με περιμετρικές χώρες» 

Ακολούθως, σύμφωνα με την παράγραφο 5.4.2.4 «Υπο¬ 
λογισμός της χρέωσης για Διασυνοριακό Εμπόριο σε 
κάθε περίοδο κατανομής», μία από τις συνιστώσες της 
χρέωσης του Διασυνοριακού Εμπορίου αποτελεί και η 
μηνιαία αμοιβή για τις υπηρεσίες του 0Α80. Το 0Α30 
(ΟαραοίΙγ ΑΙΙοοαΙίοη δοη/ίοο Οοπιραηγ) αποτελεί Γραφείο 
Κοινών Δημοπρασιών για την εκχώρηση δικαιωμάτων 
μεταφοράς κυρίως σε διασυνδέσεις των χωρών της 
Κεντροδυτικής Ευρώπης, αλλά μεταξύ άλλων και στη 
διασύνδεση Ελλάδας-Ιταλίας. 

Περαιτέρω, σύμφωνα με την παράγραφο 5.4.3.4 του 
Εγχειριδίου Εκκαθάρισης Αγοράς του ΚΔΕΣΜΗΕ: 

«Το κόστος Διασυνοριακού Εμπορίου επιμερίζεται 
στους Εκπροσώπους Φορτίου αναλογικά με την εκκα- 
θαριζόμενη ζήτηση τους (φορτία πελατών και καθαρά 
προγράμματα εξαγωγών) σε κάθε Περίοδο Κατανομής 
ΐ, ως ακολούθως:...» 

Επειδή, με την εισήγηση του υπ’ αριθμ. 6 σχετικό, ο Δι¬ 
αχειριστής του ΕΣΜΗΕ, ήτοι η ΑΔΜΗΕ Α.Ε. σημειώνει ότι 
η ανάκτηση της χρέωσης για τις υπηρεσίες του 0Α30 
μέσω του λογαριασμού ΛΠ-3 «έχει αποδειχθεί ιδιαίτερα 
προβληματική, καθώς η μηνιαία χρέωση δεν είναι στα¬ 
θερή και δεν προϋπολογίζεται με ακρίβεια στην αρχή 
του έτους». Σύμφωνα με το ίδιο έγγραφο της ΑΔΜΗΕ 
Α.Ε., οι εκ των υστέρων μεταβολές των χρεώσεων και 
η έκδοση πιστωτικών τιμολογίων από το 0Α30 έχουν 
σαν αποτέλεσμα τη διενέργεια διορθωτικών κινήσεων 
και εκκαθαρίσεων, οι οποίες οδηγούν στην έκδοση και 
αποστολή ενημερωτικών σημειωμάτων και τιμολογίων 
από την ΑΔΜΗΕ Α.Ε. σε δεκάδες Εκπροσώπους Φορτίου 
στην Ελλάδα και στο εξωτερικό για πολύ μικρά ποσά 
κάποιες φορές («για ποσά που συχνά δεν υπερβαίνουν 
το 1 €»). Λαμβάνοντας υπόψη ότι «το διαχειριστικό κό¬ 
στος τόσο για τους Συμμετέχοντες όσο και για την 
ΑΔΜΗΕ Α. Ε. καθώς και το κόστος των υλικών αλλά 
και της σχετικής αλληλογραφίας ξεπερνά κατά πολύ 
τιςχρεωπιστώσεις των διορθωτικών εκκαθαρίσεων», η 
ΑΔΜΗΕ Α.Ε. προτείνει την ανάκτηση των αμοιβών του 
0Α30 μέσω των Χρεώσεων Χρήσης Συστήματος (ΧΧΣ), 
δηλαδή μόνο από τους Προμηθευτές (για λογαριασμό 
των χρηστών) και όχι από τους Εμπόρους (για την ενέρ¬ 
γεια που αφορά σε Καθαρές Εξαγωγές). Ειδικότερα, 
προτείνει την τροποποίηση του Εγχειριδίου Εκκαθάρι¬ 
σης Αγοράς, ώστε οι μηνιαίες αμοιβές για τις υπηρεσίες 
του 0Α30 να μην ανακτώνται από το Λογαριασμό ΛΠ-3, 
όπως ισχύει, αλλά, σε συμφωνία και με το χειρισμό για 
τις αμοιβές που προσφέρονται στο 3ΕΕ ΟΑΟ, να εγ- 
γράφονται ως λειτουργικά έξοδα της ΑΔΜΗΕ Α.Ε., και 


επομένως να ανακτώνται μέσω των ΧΧΣ. Το 3ΕΕ ΟΑΟ 
αποτελεί επίσης Γ ραφείο Κοινών Δημοπρασιών για την 
εκχώρηση δικαιωμάτων μεταφοράς στις διασυνδέσεις 
των χωρών της Νοτιοανατολικής Ευρώπης, περιλαμ¬ 
βάνοντας μεταξύ άλλων και τα σύνορα της Ελλάδας 
με την Τουρκία και την Αλβανία, το οποίο ξεκίνησε τη 
λειτουργία του την 27η Νοεμβρίου 2014. 

Επειδή, τις δημοπρασίες εκχώρησης δικαιωμάτων με¬ 
ταφοράς διενεργεί κατά κανόνα ο ίδιος ο Διαχειριστής 
του ΕΣΜΗΕ (με μοναδική εξαίρεση προς το παρόν τα 
δικαιώματα που αφορούν στη διασύνδεση με την Ιταλία, 
και στο άμεσο μέλλον τα δικαιώματα που αφορούν 
στις διασυνδέσεις με Τουρκία και Αλβανία), το κόστος 
λειτουργίας του οποίου ανακτάται μέσω των ΧΧΣ. 

Επειδή, άλλωστε, η ανάκτηση των συγκεκριμένων δα¬ 
πανών μέσω των ΧΧΣ, αποτελεί συνήθη πρακτική και 
άλλων Διαχειριστών Συστήματος του εξωτερικού, με 
την παράλληλη όμως υποχρέωση για διακριτή παρα¬ 
κολούθηση και καταγραφή των εξόδων αυτών, ώστε 
να είναι δυνατή η συνεκτίμηση του σχετικού μεγέθους 
απολογιστικά στις ΧΧΣ, όπως προκύπτει από τη σχετική 
ηλεκτρονική αλληλογραφία (σχετικό 7). 

Επειδή, σχετικά με τα οικονομικά μεγέθη, η μηνιαία 
επιβάρυνση της ΑΔΜΗΕ Α.Ε. για τις υπηρεσίες από το 
0Α80 το 2014 ανερχόταν σε περίπου 10.200 €, ενώ αντί¬ 
στοιχα, για το 3ΕΕ ΟΑΟ, σύμφωνα με το σχετικό υπ’ 
αριθμ. 7 η μηνιαία συνδρομή για το 2015 ανέρχεται σε 
7.300 €. Σχετικά με την επιβάρυνση των Εμπόρων (για 
τις Καθαρές Εξαγωγές) και των Προμηθευτών, αναφορι¬ 
κά με την ανάκτηση του ποσού για το 0Α30 (σχετικό 6), 
οι μεν πρώτοι συμμετείχαν με ένα ποσοστό μικρότερο 
του 0,2% (185 €), ενώ οι δεύτεροι κλήθηκαν να καλύ- 
ψουν ουσιαστικά το σύνολο του κόστους, πληρώνοντας 
104.852 €. Επομένως, η οικονομική επίπτωση από την 
αλλαγή χειρισμού της ανάκτησης του εν λόγω κόστους 
αναμένεται να είναι αμελητέα για τους καταναλωτές. 

Επειδή, περαιτέρω, σύμφωνα με την παράγραφο 1 του 
άρθρου 275 του ΚΔΕΣΜΗΕ: 

«Το Απαιτούμενο Έσοδο του Συστήματος ΒΒ για το 
έτος ί το οποίο επιμερίζεται στο σύνολο των Χρηστών 
του Συστήματος κατά το άρθρο 276, καθορίζεται με 
απόφαση ΡΑΕ σύμφωνα με την εγκεκριμένη από τη ΡΑΕ 
Μεθοδολογία Υπολογισμού Απαιτούμενου Εσόδου του 
Διαχείρησης του Ελληνικού Συστήματος Μεταφοράς 
Ηλεκτρικής Ενέργειας.». 

Επειδή, βάσει της μεθοδολογίας υπολογισμού του 
Απαιτούμενου Εσόδου του ΕΣΜΗΕ (σχετικό 5), και σε 
εναρμόνιση με τον Κανονισμό του Ευρωπαϊκού Κοινο¬ 
βουλίου (σχετικό 2), το έσοδο από τη δημοπράτηση των 
Διασυνδετικών Δικαιωμάτων λαμβάνεται υπόψη στον 
καθορισμό του Απαιτούμενου Εσόδου του ΕΣΜΗΕ και 
ως εκ τούτου και στις ΧΧΣ απομειώνοντάς τες. 

Επειδή, για λόγους εναρμόνισης και ομοειδούς με¬ 
ταχείρισης σε σχέση με τα έσοδα από Διασυνδετικά 
Δικαιώματα, στο πλαίσιο υπολογισμού του Απαιτούμενο 
Εσόδου του ΕΣΜΗΕ, θεωρείται σκόπιμο, ο συνυπολο- 
γισμός των δαπανών για τις υπηρεσίες των γραφεί¬ 
ων δημοπρασιών να γίνεται βάσει των απολογιστικών 
στοιχείων της ίδιας χρονικής περιόδου με εκείνη στην 
οποία αναφέρονται τα έσοδα από τα Διασυνδετικά Δι¬ 
καιώματα τα οποία λαμβάνονται υπόψη για την έκδοση 
της απόφασης του Απαιτούμενου Εσόδου ετησίως. 

Επειδή, η ΡΑΕ, λαμβάνοντας υπόψη την εισήγηση του 
Διαχειριστή (σχετικό 6) και τη διεθνή πρακτική (σχετι¬ 
κό 7), έθεσε σε δημόσια διαβούλευση από 04.05.2015- 
18.05.2015 (σχετικό υπ’ αριθμ. 8), την πρόταση τροπο¬ 
ποίησης του Εγχειριδίου Αγοράς του ΚΔΕΣΜΗΕ και της 
Μεθοδολογίας Υπολογισμού Απαιτούμενου Εσόδου του 
Διαχειριστή του ΕΣΜΗΕ, σχετικά με την ανάκτηση του 
κόστους της ΑΔΜΗΕ Α.Ε. για τις υπηρεσίες των Γρα¬ 
φείων Δημοπρασιών επί της οποίας δε διατυπώθηκαν 
(θετικές ή αρνητικές) απόψεις. 

III. Σχετικά με την είσπραξη της χρέωσης που αφο¬ 
ρά το Ειδικό Τέλος Μείωσης Εκπομπών Αερίων Ρύπων 
(ΕΤΜΕΑΡ) 

Επειδή, κατά τις διατάξεις του ΚΔΕΣΜΗΕ (σχετικό 
3), και ειδικότερα σύμφωνα με την παράγραφο 10 του 
Άρθρου 293, σχετικά με τις μεταβατικές διατάξεις με 
ισχύ μετά την Πέμπτη Ημέρα Αναφοράς: 

«Οι πραγματοποιούμενες εισπράξεις από τους Εκπρο¬ 
σώπους Φορτίων για τα χρηματικά ποσά των χρεώσεων 
που αντιστοιχούν στους Πελάτες τους ή στις ιδιοκα- 
ταναλώσεις τους και αφορούν τις Υπηρεσίες Κοινής 
Ωφέλειας (ΥΚΩ), τις Χρεώσεις Χρήσης Συστήματος και 
τις χρεώσεις στα πλαίσια του Μεταβατικού Μηχανι¬ 
σμού Διασφάλισης Επαρκούς Ισχύος, αποδίδονται στο 
Διαχειριστή του Συστήματος εντός του δεύτερου μήνα 
από τη λήξη του μήνα στον οποίο λογιστικώς ανήκουν 
οι λογαριασμοί.» 

Επειδή, στον Κώδικα Διαχείρισης Συστήματος και 
Συναλλαγών Ηλεκτρικής Ενέργειας (ΥΑ Δ5-ΗΛ/Β/ 
ΟΙΚ/8371/09.05.2005, ΦΕΚ Β'655/17.05.2005, σχετικό 9), 
ως ίσχυσε μετά την τροποποίηση του από την υπ' αριθμ. 
1285/2011 απόφαση ΡΑΕ (σχετικό 10), πλέον των ποσών 
που αφορούσαν τις Υπηρεσίες Κοινής Ωφέλειας (ΥΚΩ), 
τις Χρεώσεις Χρήσης Συστήματος και τις χρεώσεις στα 
πλαίσια του Μεταβατικού Μηχανισμού Διασφάλισης 
Επαρκούς Ισχύος, ρητώς συμπεριελαμβάνετο η υπο¬ 
χρέωση των Εκπροσώπων Φορτίου περί απόδοσης στο 
Διαχειριστή του Συστήματος και των ποσών χρεώσεων 
που αφορούσαν το Ειδικό Τέλος ΑΠΕ του άρθρου 40, 
παρ. 3 περ. γ' του Ν. 2773/1999 (ΦΕΚ Α' 286/22.12.1999), 
ήδη σήμερα Ειδικό Τέλος Μείωσης Εκπομπών Αερίων 
Ρύπων. 

Επειδή, με την υπ’ αριθ. 57/2012 απόφαση ΡΑΕ «Εγκριση 
του Κώδικα Διαχείρισης του Ελληνικού Συστήματος Με¬ 
ταφοράς Ηλεκτρικής Ενέργειας» (σχετικό 3), η ανωτέρω 
υποχρέωση δεν περιλαμβάνεται στο άρθρο 293 παρ. 10 
του ως άνω Κώδικα, αλλά εισήχθη στο άρθρο 92 παρ. 5 
του Κώδικα Συναλλαγών Ηλεκτρικής Ενέργειας, με την 
υπ’ αριθ. 56/2012 απόφαση ΡΑΕ (σχετικό 11), ως εξής: 

«...Οι πραγματοποιούμενες εισπράξεις από τους Εκ¬ 
προσώπους Φορτίων για τα χρηματικά ποσά των χρε¬ 
ώσεων που αντιστοιχούν στους Πελάτες τους ή στις 
ιδιοκαταναλώσεις τους και αφορούν το Ειδικό Τέλος 
ΑΠΕ, αποδίδονται στο Διαχειριστή του Συστήματος 
εντός του δεύτερου μήνα από τη λήξη του μήνα στον 
οποίο λογιστικώς ανήκουν οι λογαριασμοί...». 

Επειδή, με την υπ’ αριθ. 461/2013 απόφαση ΡΑΕ (σχετι¬ 
κό 12) και κατά την τροποποίηση του σχετικού άρθρου 
92, όπου προβλέφθηκαν οι μεταβατικές διατάξεις ανα¬ 
φορικά με τη Διαδικασία Εκκαθάρισης και Διακανονι¬ 
σμού Συναλλαγών ΗΕΠ, αφαιρέθηκε η ανωτέρω διάταξη. 

Επειδή, η ΑΔΜΗΕ Α.Ε. έθεσε σε Δημόσια Διαβούλευση 
(από τις 19.02.2014 έως τις 10.03.2014) την πρόταση της 


για τροποποίηση του ΚΔΕΣΜΗΕ, αναφορικά με τον επι- 
μερισμό του ελλείμματος συναλλαγών και ενημέρωσε 
την Αρχή για τα αποτελέσματα της με το σχετικό υπ’ 
αριθμ. 13 έγγραφο της. Στις προτεινόμενες τροποποι¬ 
ήσεις περιλαμβανόταν και η επαναφορά της διάταξης 
της σχετικής με την είσπραξη της χρέωσης που αφο¬ 
ρά το Ειδικό Τέλος Μείωσης Εκπομπών Αερίων Ρύπων 
(ΕΤΜΕΑΡ). 

Επειδή, στη συνέχεια η ΡΑΕ έθεσε εκ νέου σε δημό¬ 
σια διαβούλευση από 17.09.2014-20.10.2014 (σχετικό 14) 
την τροποποίηση του ΚΔΕΣΜΗΕ και του Εγχειριδίου 
Εκκαθάρισης Αγοράς, με αντικείμενο την ενσωμάτωση 
στον Κώδικα και στο Εγχειρίδιο μεθοδολογίας ισότι¬ 
μου επιμερισμού ελλειμμάτων της ΑΔΜΗΕ Α.Ε., επί δε 
της προσθήκης της ανωτέρω διάταξης σχετικά με την 
είσπραξη της χρέωσης που αφορά το Ειδικό Τέλος Μεί¬ 
ωσης Εκπομπών Αερίων Ρύπων (ΕΤΜΕΑΡ), δε διατυπώ¬ 
θηκε αντίρρηση από τους Συμμετέχοντας, αποφασίζει: 

Α. Στο πλαίσιο των αρμοδιοτήτων της κατά το Αρθρο 
96 του Ν. 4001/2011, για την τροποποίηση και συμπλήρω¬ 
ση των Εγχειριδίων του ΚΔΕΣΜΗΕ (ΦΕΚ Β' 53/16.01.2013) 
όπως ισχύουν, την τροποποίηση της παραγράφου 5.4.2.4 
του Εγχειριδίου Εκκαθάρισης Αγοράς του ΚΔΕΣΜΗΕ, 
ως εξής: 

«5.4.2.4 Υπολογισμός της χρέωσης για Διασυνοριακό 
Εμπόριο σε κάθε περίοδο κατανομής 
Στο συνολικό κόστος για την Περίοδο Κατανομής ί 
περιλαμβάνεται και η χρέωση για το κόστος απωλει¬ 
ών και χρήση υποδομών για διασυνοριακό εμπόριο με 
την Τουρκία όσο αφορά τα προγράμματα μεταξύ των 
Διαχειριστών για την Περίοδο Κατανομής 1, όπως πε- 
ριγράφεται στην παράγραφο 4.4.3. 

ΩΒΤί = ΙΤΟΡΕΒΟΗΕ Τ801 + ΙΤΟΡΕΒΩΗΙ Τ30( 

ΙΤΟΡΕΒΩΗΙ Τ301 Η χρέωση σε € για το κόστος απωλειών 
για διασυνοριακό εμπόριο με την Τουρκία όσο αφορά 
στα προγράμματα μεταξύ των Διαχειριστών για την 
περίοδο κατανομής I 

ΙΤΟΡΕΗΟΗΙ Τ501 Η χρέωση σε € για το κόστος χρήσης 
των υποδομών για διασυνοριακό εμπόριο με την Τουρ¬ 
κία όσο αφορά στα προγράμματα μεταξύ των Διαχει¬ 
ριστών για την περίοδο κατανομής ΐ 
ΩΒΤ ( Χρεοπίστωση για το Διασυνοριακό Εμπόριο για 
την περίοδο κατανομής I 
...» 

Β. Στο πλαίσιο των αρμοδιοτήτων της κατά το Αρθρο 
140 του Ν. 4001/2011 και το άρθρο 275 του ΚΔΕΣΜΗΕ 
για την έκδοση Απόφασης της ΡΑΕ επί της μεθοδο¬ 
λογίας για τον υπολογισμό των τιμολογίων σύνδεσης 
και χρήσης των εθνικών δικτύων, την τροποποίηση του 
Αρθρου 3 της Μεθοδολογίας Υπολογισμού Απαιτούμε- 
νου Εσόδου της ΑΔΜΗΕ Α.Ε., ως αποτυπώνεται στην υπ’ 
αριθ. 340/2014 απόφαση (σχετικό 5) και συγκεκριμένα 
προσθήκη στο τέλος του εδαφίου που αναφέρεται στην 
παράμετρο Π3 ως εξής: 

«... 

Π3 το ποσό από τα Διασυνδετικά Δικαιώματα που 
περιλαμβάνονται στο Λογαριασμό Ειδικού Αποθεματι- 
κού (άρθρο 178 παράγραφος 2 και 4 του ΚΔΕΣΜΗΕ) και 
αποφασίζεται από τη ΡΑΕ να διατεθεί για τη μείωση του 
Απαιτούμενου Εσόδου, σύμφωνα με τα όσα ορίζονται 
στην παρ. 6 του άρθρου 16 του Κανονισμού 714/2009 του 
Ευρωπαϊκού Κοινοβουλίου, μειωμένο κατά το κόστος 
των γραφείων δημοπρασιών για την παροχή υπηρεσιών 

αναφορικά με την εκχώρηση δικαιωμάτων μεταφοράς 
ηλεκτρικής ενέργειας στις Διασυνδέσεις του Ελληνικού 
Συστήματος με τις όμορες χώρες. Το κόστος αυτό προ¬ 
κύπτει βάσει των απολογιστικών στοιχείων της ίδιας 
χρονικής περιόδου με εκείνη στην οποία αναφέρονται 
τα ως άνω έσοδα από τα Διασυνδετικά Δικαιώματα. 

Γ. Στο πλαίσιο των αρμοδιοτήτων της κατά το Άρθρο 
96 του Ν. 4001/2011, για την τροποποίηση και συμπλήρω¬ 
ση των διατάξεων του ΚΔΕΣΜΗΕ (ΦΕΚ Β' 103/31.01.2012) 
όπως ισχύει, την τροποποίηση του πρώτου εδαφίου της 
παραγράφου 10 του Άρθρου 293, ως εξής: 

Οι πραγματοποιούμενες εισπράξεις από τους Εκπρο¬ 
σώπους Φορτίων για τα χρηματικά ποσά των χρεώσεων 
που αντιστοιχούν στους Πελάτες τους ή στις ιδιοκατα- 
ναλώσεις τους και αφορούν το Ειδικό Τέλος Μείωσης 
Εκπομπών Αερίων Ρύπων (ΕΤΜΕΑΡ), τις Υπηρεσίες Κοι¬ 
νής Ωφέλειας (ΥΚΩ), τις Χρεώσεις Χρήσης Συστήματος 
και τις χρεώσεις στα πλαίσια του Μεταβατικού Μηχανι¬ 
σμού Διασφάλισης Επαρκούς Ισχύος αποδίδονται στο 
Διαχειριστή του Συστήματος εντός του δεύτερου μήνα 
από τη λήξη του μήνα στον οποίο λογιστικώς ανήκουν 
οι λογαριασμοί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2015 

Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

-♦- 

Αριθμ. Δ.Δ. 2264 (2) 

Σύσταση και συγκρότηση του Υπηρεσιακού Συμβουλίου 
των υπαλλήλων της Περιφέρειας Ανατολικής Μακε¬ 
δονίας και Θράκης. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 3,159, 249, 250 και 251 του 
Ν. 3852/2010 (ΦΕΚ 87/Α707-06-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
-Πρόγραμμα Καλλικράτης», όπως τροποποιήθηκαν και 
ισχύουν. 

2. Τις διατάξεις του Π.δ. 144/2010 «Οργανισμός της 
Περιφέρειας Ανατολικής Μακεδονίας και Θράκης» (ΦΕΚ 
237/Α'). 

3. Τις διατάξεις της παρ. 4α του άρθρου 41 του 
Ν. 4325/2015 (ΦΕΚ 47/Α'/11-05-2015). 

4. Τα αποτελέσματα των εκλογών που διενεργήθηκαν 
στη Περιφέρεια Ανατολικής Μακεδονίας και Θράκης 
στις 18-07-2015 για την ανάδειξη των αιρετών εκπρο¬ 
σώπων των μονίμων και με σχέση εργασίας ιδιωτικού 
δικαίου υπαλλήλων της Περιφέρειας Ανατολικής Μακε¬ 
δονίας και Θράκης για το Υπηρεσιακό Συμβούλιο. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
ούτε του προϋπολογισμού της Περιφέρειας Ανατολικής 
Μακεδονίας και Θράκης, δεδομένου ότι, σύμφωνα με 
την παρ. 1 του άρθρου 7 του Ν. 3833/2010 (ΦΕΚ 40/Α', 
τα Υπηρεσιακά Συμβούλια λειτουργούν εντός του κα¬ 
νονικού ωραρίου εργασίας των οικείων Υπηρεσιών ή σε 


χρόνο που καλύπτεται από υπερωριακή απασχόληση και 
δεν καταβάλλεται καμιά πρόσθετη αμοιβή ή αποζημίωση 
στα μέλη τους, αποφασίζουμε: 

Συνιστούμε στην έδρα της Περιφέρειας Ανατολικής 
Μακεδονίας και Θράκης, πενταμελές Υπηρεσιακό Συμ¬ 
βούλιο, αρμόδιο για την επιλογή προϊσταμένων τμημάτων 
και αυτοτελών γραφείων ή αντίστοιχου επιπέδου οργα¬ 
νικών μονάδων και για την εν γένει υπηρεσιακή κατά¬ 
σταση των υπαλλήλων της Περιφέρειας, με εξαίρεση την 
επιλογή προϊσταμένων και συγκροτούμε αυτό, ως εξής: 

Α. Τρεις (3) μόνιμοι υπάλληλοι με ισάριθμους αναπλη¬ 
ρωτές, προϊστάμενοι Διεύθυνσης από αυτούς που υπά¬ 
γονται στην αρμοδιότητα του Υπηρεσιακού Συμβουλίου 
και υπηρετούν στην Περιφέρεια Ανατολικής Μακεδονίας 
και Θράκης. Αν δεν υπάρχουν ή δεν επαρκούν υπάλλη¬ 
λοι της οικείας περιφέρειας με τις προαναφερόμενες 
προϋποθέσεις για να οριστούν μέλη του υπηρεσιακού 
συμβουλίου, ορίζονται υπάλληλοι που υπηρετούν σε 
όμορες περιφέρειες και πληρούν τις προϋποθέσεις. 

Τα ανωτέρω μέλη θα οριστούν από τον Περιφερειάρχη 
ΑΜΘ. Ένα από αυτά θα οριστεί ως πρόεδρος και ένα 
αναπληρωτής του Προέδρου. Στην περίπτωση που προ¬ 
εδρεύει ο αναπληρωτής του προέδρου, θα συμμετέχει 
ως μέλος ο αναπληρωτής του προεδρεύοντος. 

Β. Δύο (2) αιρετοί εκπρόσωποι των υπαλλήλων με ισά¬ 
ριθμους αναπληρωτές, που εκλέχθηκαν με άμεση, καθο¬ 
λική και μυστική ψηφοφορία στις 18-07-2015 σύμφωνα με 
τις διατάξεις της υπ’ αριθμ. ΔΙΚΠΡ/Φ.80/30/8703/19-9-1988 
(ΦΕΚ 684 Β') απόφασης του Υπουργού Προεδρίας της 
Κυβέρνησης και την οικ.17999/15 (ΦΕΚ 1061 τ. Β'/5-6-2015) 
απόφαση του Υπουργού Εσωτερικών και Διοικητικής 
Ανασυγκρότησης. Αν λυθεί η υπαλληλική σχέση τα¬ 
κτικού αιρετού μέλους του συμβουλίου, τακτικό μέλος 
ορίζεται ο επόμενος στη σειρά εκλογής, για το υπόλοιπο 
χρονικό διάστημα της θητείας. 

Ως εισηγητής ορίζεται για τους υπαλλήλους της 
Έδρας και της Περιφερειακής Ενότητας Ροδόπης ο 
προϊστάμενος της Διεύθυνσης Διοίκησης και για τους 
υπαλλήλους των Περιφερειακών Ενοτήτων Δράμας, Κα¬ 
βάλας, Ξάνθης και Έβρου οι αντίστοιχοι Προϊστάμενοι 
των Διευθύνσεων Διοικητικού - Οικονομικού με ανα¬ 
πληρωτές τους προϊσταμένους Τμημάτων Προσωπικού. 

Χρέη γραμματέα ασκεί υπάλληλος της Περιφέρειας, 
κατηγορίας ΠΕ με βαθμό τουλάχιστον Δ', που ορίζεται 
με τον αναπληρωτή του με την απόφαση ορισμού των 
μελών. 

Όταν το Υπηρεσιακό Συμβούλιο κρίνει θέματα που 
αφορούν προσωπικό με σχέση εργασίας ιδιωτικού δι¬ 
καίου, αντί των δύο αιρετών εκπροσώπων των μονίμων 
υπαλλήλων, συμμετέχουν οι δύο αιρετοί εκπρόσωποι 
των υπαλλήλων με σχέση εργασίας ιδιωτικού δικαίου 
αορίστου χρόνου. 

Τα μέλη του Υπηρεσιακού Συμβουλίου ορίζονται για 
θητεία δύο (2) ετών. Στην προκειμένη περίπτωση η θη¬ 
τεία των μελών αρχίζει από την ημερομηνία απόφασης 
ορισμού τους, που έπεται της παρούσης και λήγει την 
31η Δεκεμβρίου 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Ιουλίου 2015 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Δ.Δ.οικ.3049 (3) 

Σύσταση και συγκρότηση του Συμβουλίου Επιλογής 
Προϊσταμένων της Περιφέρειας Ανατολικής Μακε¬ 
δονίας και Θράκης. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 3,159, 248, 249, 250, 251, 
252 και 253 του Ν. 3852/2010 (ΦΕΚ 87/Α707-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης», όπως 
τροποποιήθηκαν και ισχύουν. 

2. Τις διατάξεις του Π.δ. 144/2010 «Οργανισμός της Περι¬ 
φέρειας Ανατολικής Μακεδονίας και Θράκης» (ΦΕΚ 237/Α'). 

3. Τις διατάξεις της παρ. 4α του άρθρου 41 του 
Ν. 4325/2015 (ΦΕΚ 47/Α'/11-05-2015. 

4. Τα αποτελέσματα των εκλογών που διενεργήθηκαν 
στη Περιφέρεια Ανατολικής Μακεδονίας και Θράκης 
στις 18-07-2015 για την ανάδειξη των αιρετών εκπροσώ¬ 
πων των μονίμων και με σχέση εργασίας ιδιωτικού δικαί¬ 
ου υπαλλήλων της Περιφέρειας Ανατολικής Μακεδονίας 
και Θράκης για το Συμβούλιο Επιλογής Προϊσταμένων. 

5. Το άρθρο 2 του Ν. 3839/2010 (ΦΕΚ 51/29-03-2010) 
«Σύστημα επιλογής προϊσταμένων οργανικών μονάδων 
με αντικειμενικά και αξιοκρατικά κριτήρια-Σύσταση Ει¬ 
δικού Συμβουλίου Επιλογής Προϊσταμένων (ΕΙΣΕΠ) και 
άλλες διατάξεις», όπως τροποποιήθηκε και ισχύει. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
ούτε του προϋπολογισμού της Περιφέρειας Ανατολικής 
Μακεδονίας και Θράκης, δεδομένου ότι, σύμφωνα με 
την παρ. 1 του άρθρου 7 του Ν. 3833/2010 (ΦΕΚ 40/Α', 
τα Υπηρεσιακά Συμβούλια λειτουργούν εντός του κα¬ 
νονικού ωραρίου εργασίας των οικείων Υπηρεσιών ή σε 
χρόνο που καλύπτεται από υπερωριακή απασχόληση και 
δεν καταβάλλεται καμιά πρόσθετη αμοιβή ή αποζημίωση 
στα μέλη τους, αποφασίζουμε: 

Συνιστούμε στην Περιφέρεια Ανατολικής Μακεδονίας 
και Θράκης, πενταμελές Συμβούλιο Επιλογής Προϊστα¬ 
μένων, αρμόδιο για την επιλογή προϊσταμένων Διευθύν¬ 
σεων ή αντίστοιχου ή ενδιάμεσου (μεταξύ Διευθύνσεως 
και Τμήματος) επιπέδου οργανικών μονάδων της Περι¬ 
φέρειας Α.Μ.Θ. και συγκροτούμε αυτό, ως εξής: 

Α. Δύο (2) Προϊστάμενοι Γενικών Διευθύνσεων της 
Περιφέρειας Ανατολικής Μακεδονίας και Θράκης από 
τους οποίους ο ένας ορίζεται Πρόεδρος. 

Β.Ένας (1) Προϊστάμενος Γενικής Διεύθυνσης άλλης 
Δημόσιας Υπηρεσίας ή Ν.Π.Δ.Δ., που λειτουργεί στην 
έδρα της Περιφέρειας. 

Στην περίπτωση που δεν επαρκούν οι Προϊστάμε¬ 
νοι των Γενικών Διευθύνσεων της Περιφέρειας Α.Μ.Θ. 
ή αυτοί που υπηρετούν σε υπηρεσίες της έδρας της 
Περιφέρειας Α.Μ.Θ., ορίζονται Προϊστάμενοι Γενικής Δι¬ 
εύθυνσης από υπηρεσίες όμορων Περιφερειών. 

Γ. Δύο (2) αιρετοί εκπρόσωποι των υπαλλήλων, οι 
οποίοι έχουν εκλεγεί για το Συμβούλιο Επιλογής Προϊ¬ 
σταμένων της Περιφέρειας Ανατολικής Μακεδονίας και 
Θράκης με τη διαδικασία εκλογής της 18ης Ιουλίου 2015. 

Τα μέλη του Συμβουλίου Επιλογής Προϊσταμένων ορίζο¬ 
νται με ισάριθμους αναπληρωτές με απόφαση του Περι¬ 
φερειάρχη Ανατολικής Μακεδονίας και Θράκης. Αν λυθεί 
η υπαλληλική σχέση τακτικού αιρετού μέλους του συμ¬ 
βουλίου, ως τακτικό μέλος ορίζεται ο επόμενος στη σειρά 
εκλογής, για το υπόλοιπο χρονικό διάστημα της θητείας. 


Ως εισηγητής ορίζεται ο Προϊστάμενος της Γενικής 
Διεύθυνσης Εσωτερικής Λειτουργίας ή ο Προϊστάμενος 
της Διεύθυνσης Διοίκησης της Περιφέρειας Α.Μ.Θ. 

Χρέη γραμματέα ασκεί υπάλληλος της Περιφέρειας 
Ανατολικής Μακεδονίας και Θράκης, κατηγορίας ΠΕ με 
βαθμό τουλάχιστον Δ', που ορίζεται με τον αναπληρωτή 
του με την απόφαση ορισμού των μελών. 

Η θητεία των μελών του Συμβουλίου αρχίζει από την 
ημερομηνία απόφασης ορισμού τους, που έπεται της 
παρούσης και λήγει την 31η Δεκεμβρίου 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Ιουλίου 2015 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 
-♦- 

Αριθμ. οικ. 1873 (4) 

Παροχή εξουσιοδότησης υπογραφής «με εντολή 
Αντιπεριφερειάρχη» στον Έπαρχο Ικαρίας. 

Η ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το άρθρο 159 παρ. ε και ιγ και του άρθρου 160 παρ. 
2 του Νόμου 3852/07-06-2010 - Πρόγραμμα Καλλικράτης. 

2. Τις διατάξεις του Π.δ. 137/2010 «Οργανισμός της 
Περιφέρειας Βορείου Αιγαίου» (ΦΕΚ 230/τ. Α727-12-2010). 

3. Την υπ’ αριθμ. 61143/2924/08-12-2014 (ΦΕΚ 3524/ 
τ. Β'/30-12-2014) απόφαση της Περιφερειάρχη Βορείου 
Αιγαίου περί «Ορισμού Έπαρχου Περιφερειακής Ενότη¬ 
τας Ικαρίας της Περιφέρειας Βορείου Αιγαίου». 

4. Την υπ’ αριθμ. 50451/2456/16-10-2014 (ΦΕΚ 2769/τ. 
Β'/16-10-2014) απόφαση της Περιφερειάρχη Βορείου 
Αιγαίου περί «Μεταβίβαση αρμοδιοτήτων σε Αντιπερι- 
φερειάρχες στη Περιφέρεια Βορείου Αιγαίου». 

5. Τις διατάξεις του Ν. 1729/1987 «θεώρηση συνταγο¬ 
λογίων ναρκωτικών φαρμάκων». 

6. Την εύρυθμη λειτουργίας της Υπηρεσίας λόγω 
ιδιαιτερότητας του Νομού (στο Νομό Σάμου ανήκει η 
Περιφερειακή ενότητα Ικαρίας). 

7. Το γεγονός ότι από την παρούσα απόφαση δεν 
προκαλείται δαπάνη στον Προϋπολογισμό της Περιφέ¬ 
ρειας Βορείου Αιγαίου και στον Κρατικό Προϋπολογι¬ 
σμό, αποφασίζουμε: 

Εξουσιοδοτούμε τονΈπαρχο Ικαρίας να υπογράφει «με 
εντολή Αντιπεριφερειάρχη» τα έγγραφα που αφορούν 
την θεώρηση μπλοκ χορήγησης ναρκωτικών ιδιωτικών 
γιατρών και νοσηλευτικών ιδρυμάτων Περιφερειακής 
Ενότητας Ικαρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 15 Ιουλίου 2015 

Η Αντιπεριφερειάρχης 
ΚΑΛΛΙΟΠΗ ΓΟΜΟΥ ΠΡΩΤΟΓΕΡΑΚΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ’ αριθμ. 22837/24-7-2015 απόφαση του Υπουρ¬ 
γού Εσωτερικών και Διοικητικής Ανασυγκρότησης που 
δημοσιεύθηκε στο ΦΕΚ 1691/τ. Β714-08-2015, και αφορά 
στη μεταφορά των υπαλλήλων Εξουζίδου Αγγελικής, 
Νικολάου Νικολέτας και Φουσέκη Ελένης, στη σελίδα 
20274 στη στήλη α', προστίθεται μετά από τη φράση 

«ΔΕ Διεκπεραίωσης Υποθέσεων Πολιτών», η φράση «η με 
α.α. 1» και μετά από τη φράση «του ΚΕΠ 3ΠΒ», η φράση 
«και οι με α.α. 2 και 3 του ΚΕΠ 3ΠΑ». 

(Από το Υπουργείο Εσωτερικών 
και Διοικητικής Ανασυγκρότησης) 

-♦- 

( 6 ) 

Στην υπ' αριθμ. ΔΙΠΑΑΔ/Φ.Κ/14/10343/4-6-2015 απόφα¬ 
ση του Αναπληρωτή Υπουργού Εσωτερικών και Διοικη¬ 
τικής Ανασυγκρότησης με θέμα: «Κατανομή προσωπι¬ 
κού σε εκτέλεση αμετάκλητων δικαστικών αποφάσεων 
έτους 2015» που δημοσιεύθηκε στο ΦΕΚ1210/Β/23-6-2015 
γίνονται οι εξής διορθώσεις: 

Α) στη σελίδα 13638, στήλη Β', στίχος 5, διορθώνεται 
το εσφαλμένο: «ΚΑΚΟΚΥΡΗΣ ΧΡΗΣΤΟΣ» 
στο ορθό: «ΚΟΚΟΚΥΡΗΣ ΧΡΗΣΤΟΣ» 

Β) στη σελίδα 13639, στήλη Α', στίχος 14, διορθώνεται 
το εσφαλμένο: «ΓΚΙΡΓΕΝΗΣ ΓΕΩΡΓΙΟΣ του Δημητρίου» 
στο ορθό: «ΓΚΙΡΓΚΕΝΗΣ ΓΕΩΡΓΙΟΣ του Δημητρίου» 
Δ) στη σελίδα 13640, στήλη Α', στίχος 31, διορθώνεται 
το εσφαλμένο: «ΚΟΥΝΗΣ ΑΠΟΛΛΩΝ - ΒΕΝΑΡΔΟΣ του 
Θεοφάνη» 

στο ορθό: «ΚΟΥΝΗΣ ΑΠΟΛΛΩΝ-ΒΕΡΝΑΡΔΟΣ του Θε¬ 
οφάνη». 

(Από το Υπουργείο Εσωτερικών 
και Διοικητικής Ανασυγκρότησης) 


(7) 

Στην υπ’ αριθμ. Φ.10035/οικ.30473/8554/28-7-2015 από¬ 
φαση του Υπουργού Εργασίας Κοινωνικής Ασφάλισης 
και Κοινωνικής Αλληλεγγύης, που δημοσιεύθηκε στο 
ΦΕΚ 1751/19-8-2015, τ. Β', στη σελίδα 20933, διορθώνεται 
στο θέμα το εσφαλμένο: 

«Επαναφορά της υπαλλήλου ΣΑΜΑΡΖΤΗ ΓΕΩΡΓΙΑΣ 
του Δημητρίου στη θέση που κατείχε στον ΟΑΕΕ.» 

στο αντίστοιχο ορθό: 

«Επαναφορά της υπαλλήλου ΣΑΜΑΡΤΖΗ ΓΕΩΡΓΙΑΣ 
του Δημητρίου στη θέση που κατείχε στον ΟΑΕΕ.» 

(Από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης) 

-♦- 

( 8 ) 

Στην κοινή απόφαση Επιτροπής Κεφαλαιαγοράς και 
Τράπεζας της Ελλάδος, με θέμα «Πιστοποίηση καταλ¬ 
ληλότητας προσώπων απασχολούμενων σε πιστωτικά 
ιδρύματα που παρέχουν υπηρεσίες σύμφωνα με το άρ¬ 
θρο 14 του Ν. 3606/2007» που δημοσιεύθηκε στο ΦΕΚ 
Β/1781/19.8.2015, στη σελίδα 21151, στην Α' στήλη στον 
Ιο στίχο διορθώνεται 

το εσφαλμένο: «Αριθμ. Απόφ. 4/709/3.4.2015» 

στο ορθό: «Αριθμ. Απόφ, 12/720/16.7.2015.» 

(Από την Επιτροπή Κεφαλαιαγοράς) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































